SK Úradný vestník Európskej únie C 326/7

Akčný plán EÚ na boj proti drogám na obdobie rokov 2009 – 2012

(2008/C 326/09)

Úvod

Nelegálne drogy sú zdrojom veľkých obáv pre európskych občanov, závažným ohrozením bezpečnosti a zdravia európskej spoločnosti a ohrozením životných podmienok na celom svete.

V decembri 2004 Európska rada jednomyseľne schválila Protidrogovú stratégiu EÚ (2005 – 2012) (1), ktorej cieľom je dosiahnuť prostredníctvom protidrogovej prevencie a poklesu užívania drog vysokú úroveň ochrany, prosperovanie a sociálnu súdržnosť.

Samotné prijatie tejto stratégie bolo jasným signálom, že politické obavy súvisiace s drogami v Európskej únii svojou závažnosťou presahujú rozdiely v prístupoch, ktoré existujú medzi členskými štátmi. Stratégia vykonaná dvoma po sebe nasledujúcimi akčnými plánmi EÚ na boj proti drogám potvrdila, že všetky členské štáty súhlasia s tými istými základnými zásadami: že by mal existovať vyrovnaný prístup k znižovaniu ponuky a dopytu po drogách, čo vychádza predovšetkým zo základných zásad práva EÚ a v každom ohľade zastáva hodnoty, na ktorých je Únia založená: úctu k ľudskej dôstojnosti, slobodu, demokraciu, rovnosť, solidaritu, právny štát a dodržiavanie ľudských práv. Cieľom stratégie a jej akčných plánov je chrániť a zvyšovať blaho spoločnosti a jednotlivcov, chrániť zdravie verejnosti a poskytovať vysoký stupeň bezpečnosti pre širokú verejnosť. Toto by mali sprevádzať horizontálne opatrenia, v ktorých sa protidrogová politika opiera o spoľahlivé údaje o povahe a rozsahu problému, o – čoraz viac – cezhraničnej koordinácii a spolupráci s tretími krajinami a medzinárodnými organizáciami. Stratégia a jej akčné plány sa taktiež zakladajú na príslušných dohovoroch OSN, ktoré sú významnými právnymi nástrojmi na riešenie problému, ktorý vo svete drogy predstavujú.

Protidrogová stratégia poskytuje aj rámec pre dva po sebe nasledujúce štvorročné akčné plány. V prvom akčnom pláne na obdobie rokov 2005 – 2008 (2) bolo stanovených 80 opatrení určených na koordináciu hlavných oblastí vládnej intervencie v oblasti nelegálnych drog, zastrešujúcich verejné zdravie, presadzovanie práva, colné orgány, trestné súdnictvo a vonkajšie vzťahy. Zatiaľ čo za vykonávanie sú väčšinou zodpovedné členské štáty, Komisia zohráva aktívnu úlohu v uľahčovaní a hodnotení prebiehajúcej činnosti, navyše monitoruje protidrogovú legislatívu, napr. rámcové rozhodnutie Rady 2004/757/SVV o nezákonnom obchode s drogami, o čom podá správu v polovici roku 2009. Okrem toho vychádzajúc zo skúseností za posledné štyri roky, Komisia teraz navrhuje druhý akčný plán na obdobie rokov 2009 – 2012, určený na schválenie Radou.

Čo sa zatiaľ dosiahlo prostredníctvom súčasného protidrogového akčného plánu?

Konečným cieľom súčasného plánu je:

„… výrazné zníženie šírenia užívania drog medzi obyvateľstvom a zníženie sociálnych škôd a poškodzovania zdravia spôsobených užívaním a obchodovaním s nedovolenými drogami“.

Hodnotiaca správa (3) je výsledkom spoločného úsilia Komisie, členských štátov, Európskeho monitorovacieho centra pre drogy a drogovú závislosť (EMCDDA), Europolu a európskych sietí mimovládnych organizácií zastúpených vo Fóre občianskej spoločnosti. Je to najrozsiahlejšie posúdenie vykonávania protidrogovej politiky EÚ k dnešnému dátumu a z neho vyplýva, že ciele súčasného akčného plánu sa čiastočne dosiahli:

— miera užívania drog v EÚ zostáva stále vysoká. Z dostupných údajov vyplýva, že užívanie heroínu, kanabisu a syntetických drog sa stabilizovalo alebo klesá, ale vo viacerých členských štátoch stúpa užívanie kokaínu. Celkový počet ľudí v EÚ, ktorí niekedy užili drogy („celoživotná prevalencia“) – sa odhaduje na 70 miliónov pre kanabis, aspoň 12 miliónov pre kokaín, 9,5 milióna pre extázu a 11 miliónov pre amfetamíny, zatiaľ čo je známe, že minimálne pol milióna ľudí sa podrobuje substitučnej liečbe, napr. pri závislosti od heroínu (4),

— hoci nemáme dôvod na spokojnosť, dostupné údaje z porovnateľných krajín v iných častiach sveta ukazujú, že spotreba kanabisu, kokaínu a amfetamínov je v EÚ výrazne nižšia ako napríklad v USA. To isté platí pre počty nahlásených HIV infekcií súvisiacich s vnútrožilovým užívaním drog,

— z hodnotenia vyplýva aj to, že protidrogové politiky členských štátov sa zbližujú a nastáva trend zakladať vnútroštátnu politiku v tejto oblasti na akčných plánoch,

— existujú známky toho, že EÚ sa minimálne podarilo udržať v patričných medziach tento komplexný spoločenský jav, pokiaľ ide o rozširovanie užívania drog medzi obyvateľstvom a ich zneužívanie, a takisto sa čoraz viac sústreďuje na opatrenia zamerané na odstránenie škôd, ktoré drogy spôsobili jednotlivcom a spoločnosti. Treba mať na pamäti, že v tom uspela napriek skutočnosti, že práve v sledovanom období vo svete prudko vzrástla nezákonná produkcia opiátov a samotná EÚ sa stala terčom nebývalého nezákonného obchodovania s kokaínom. Vzhľadom na to, ako prudko vzrástla ponuka, možno výsledky EÚ so zvládaním tohto problému vidieť ešte v pozitívnejšom svetle,

— v oblasti medzinárodnej spolupráce EÚ zlepšila koordináciu svojej pozície na medzinárodných fórach o drogách, napr. v Komisii OSN pre narkotické látky (CND). Integrovaný a vyvážený prístup EÚ k drogám sa okrem toho stáva vzorom pre ďalšie krajiny na celom svete.

Súčasný akčný plán (2005 – 2008) má vysoké ambície. Hoci v mnohých oblastiach sa dosiahol pokrok, objavili sa aj slabé miesta.

V mnohých oblastiach pretrvávajú problémy s koordináciou politiky, a hoci kvalita informovanosti o situácii v EÚ, pokiaľ ide o užívanie drog, prevenciu a liečbu, sa systematicky zlepšuje, výrazné vedomostné medzery zostávajú v týchto oblastiach: pretrváva nedostatok spoľahlivých údajov o drogovej ponuke, ale aj o rozsahu a výsledkoch pomoci tretím krajinám zameranej na problematiku drog.

Ako povzbudiť odhodlanosť spoločnosti znížiť užívanie drog

Je jasné, že EÚ potrebuje konať viac, aby zredukovala dosah zdravotných, sociálnych, rozvojových a hospodárskych problémov spôsobených užívaním drog. Ak sa milióny Európanov v niektorom štádiu svojho života uchýlili k drogám alebo ich stále užívajú, znamená to veľký rozpor medzi politikou spoločnosti a správaním spoločnosti a takýto rozpor si žiadna spoločnosť nemôže dovoliť ignorovať.

Isté ukazovatele naznačujú, že jedným z účinnejších a nákladovo efektívnejších prístupov k riešeniu užívania drog je partnerská spolupráca štátnych zariadení poskytujúcich služby v oblasti prevencie, liečby, znižovania škôd a presadzovania práva s organizáciami združujúcimi dobrovoľníkov a s poskytovateľmi služieb. Inými slovami, aliancia medzi občanmi a inštitúciami vytvorená nimi a pre nich.

Je načase, aby sa Európania dostali do centra politiky v tejto oblasti, aby sa občania Európy viac angažovali. Prvým krokom v tejto súvislosti bolo, že v roku 2006 Komisia prispela k zriadeniu európskeho Fóra občianskej spoločnosti pre boj proti drogám. S cieľom podporiť vykonávanie Protidrogového akčného plánu EÚ Komisia počas životnosti druhého akčného plánu preskúma možnosti, ako zmobilizovať všetkých tých, ktorí by sa chceli oficiálne zaviazať, že urobia, čo je v ich silách, s prostriedkami, ktoré majú k dispozícii, aby pomohli zredukovať škody napáchané drogami na ľuďoch. V tejto súvislosti by sa mala formulovať Európska aliancia na boj proti drogám, ktorej cieľom je mobilizovať širokú škálu štruktúr občianskej spoločnosti, ktoré sú aktívne v protidrogovej oblasti, ako i mimo nej.

V ústrety novému akčnému plánu EÚ na boj proti drogám na obdobie rokov 2009 – 2012

Protidrogová stratégia EÚ sa zaoberá komplexným javom, ktorý si vyžaduje dlhodobú stratégiu, aby mohla nastať nejaká zmena. Je sústredená okolo dvoch kľúčových rozmerov protidrogovej politiky: zníženie dopytu po drogách a zníženie drogovej ponuky, doplnených tromi prelínajúcimi sa témami: koordinácia, medzinárodná spolupráca a informovanosť, výskum a hodnotenie.

Na podporu tejto stratégie Komisia navrhuje nový akčný plán na boj proti drogám na obdobie rokov 2009 – 2012, ktorý vychádza z existujúceho rámca, ale aj zo skúseností získaných za posledné štyri roky. S náležitým zreteľom na vnútroštátne právne predpisy vymedzuje tieto priority:

1. Zlepšenie koordinácie, spolupráce a zvyšovania povedomia verejnosti

Koordinácia a spolupráca v protidrogovej oblasti sa môžu posilniť na európskej a vnútroštátnej úrovni tak, aby protidrogové politiky boli relevantné pre odborníkov pôsobiacich v tejto oblasti a občiansku spoločnosť a zároveň sa týmto štruktúram umožnilo poskytovať spätnú väzbu na účely informovania.

2. Zníženie dopytu po drogách

Je potrebné ďalej zvyšovať účinnosť opatrení na redukciu užívania drog a jeho dôsledkov, a to zlepšením pokrytia, kvality a efektivity krokov na znižovanie dopytu po drogách, napr. služieb v oblasti prevencie, liečby a znižovania škôd. Znamená to venovať osobitnú pozornosť zraniteľným skupinám a predchádzať kombinovanému užívaniu drog (kombinované užívanie nelegálnych a legálnych látok vrátane alkoholu, prchavých látok a tabaku).

3. Zníženie drogovej ponuky

V záujme boja proti výrobe drog a nezákonnému obchodu s nimi je potrebné účinnejšie presadzovať právo na úrovni EÚ a plne využívať kapacity Europolu a ďalších štruktúr EÚ. Opatrenia by mali vychádzať z prístupu založeného na spravodajských informáciách, ktorý sa systematicky sústreďuje na dodávateľov, ktorí spôsobujú najväčšiu škodu alebo predstavujú najväčšie riziko. Súčasné úsilie posilniť prepojenie a súdržnosť medzi údajmi používanými jednotlivými subjektmi EÚ v oblasti spravodlivosti a vnútorných vecí bude musieť tieto opatrenia podporiť. Je potrebné podporiť koordinovanejšie operácie prostredníctvom regionálnych bezpečnostných platforiem. Nové platformy by sa mali vytvoriť bez toho, aby zdvojovali existujúce štruktúry, a tak, aby s nimi boli zlučiteľné.

4. Zlepšenie medzinárodnej spolupráce

Činnosť EÚ, najväčšieho svetového prispievateľa v úsilí o udržateľné riešenie celosvetového drogového problému, by bola oveľa účinnejšia, keby sa zlepšila koordinácia vnútroštátnych politík a politiky Spoločenstva. Na tento účel sme pripravení zintenzívniť naše úsilie v oblasti medzinárodnej spolupráce, pričom potvrdzujeme, že účinná drogová kontrola musí vychádzať z koncepcie „vyrovnaného prístupu“, ktorý zdôrazňuje, že nezákonné pestovanie drog je významnou zložkou ponuky drog.

5. Zvýšenie celkového porozumenia problému

Potrebujeme rozšíriť naše vedomosti o všetkých aspektoch užívania drog podporou a lepšou koordináciou výskumu a získavania údajov vrátane údajov o drogovej trestnej činnosti a o spôsobe, akým nezákonný trh s drogami funguje.

Nasledujúci akčný plán predstavuje rámec vykonávania týchto priorít a ich prípadného doplnenia európskou pridanou hodnotou.

I. KOORDINÁCIA Hlavná priorita: Efektívnejší vývoj a výkon politiky Cieľ Opatrenie Časový rozvrh Zodpovedná strana Ukazovatele Nástroje hodnotenia 1. Zabezpečiť, aby sa vyvážený a integrovaný prístup odrážal vo vnútroštátnych politikách a v prístupe EÚ k tretím krajinám a na medzinárodných fórach 1. Členské štáty a inštitúcie EÚ: účinne koordinovať protidrogovú politiku, aby odrážala ciele Protidrogovej stratégie EÚ na obdobie rokov 2005 – 2012 a tohto akčného plánu Priebežne Členské štáty Komisia Rada Ciele Protidrogovej stratégie a akčných plánov EÚ zahrnuté do vnútroštátnych politík Protidrogová politika na úrovni EÚ odráža ciele Protidrogovej stratégie Správa Komisie o pokroku 2. Zabezpečiť účinnú koordináciu na úrovni EÚ 2. Horizontálna pracovná skupina Rady pre drogy (HDG) ako pracovná skupina s hlavnou a riadiacou zodpovednosťou v oblasti boja proti drogám v rámci Rady by mala proaktívne koordinovať protidrogovú politiku EÚ. HDG by mala identifikovať konkrétne oblasti práce v iných pracovných skupinách Rady a usilovať sa o efektívnu koordináciu Priebežne Rada Príslušné pracovné skupiny Rady (5) a horizontálna pracovná skupina pre drogy sa vzájomne aktívne informujú/angažujú Správa o práci v oblasti drog v rámci pracovných skupín Rady pre HDG 3. Komisia a Rada: zabezpečiť súdržnosť medzi vnútornou a vonkajšou zložkou protidrogovej politiky Priebežne Komisia Rada Prepojenosť medzi vnútornou a vonkajšou protidrogovou politikou uskutočnená Do 2010: oznámenie Komisie o súdržnosti medzi vnútornou a vonkajšou zložkou protidrogovej politiky Oznámenie Komisie o koordinácii vnútornej a vonkajšej zložky protidrogovej politiky 4. Rada: raz ročne preskúmať stav drogového problému na základe výročnej správy Komisie o pokroku, príslušných správ EMCDDA, Europolu a Eurojustu Priebežne Rada Komisia členské štáty EMCDDA Europol Eurojust Závery Rady Závery predsedníctva 5. Predsedníctvo: pravidelne zvolávať stretnutia vnútroštátnych protidrogových koordinátorov alebo ich náprotivkov s cieľom pokročiť v koordinácii špecifických a súrnych záležitostí vyžadujúcich riešenie. Prispievatelia sa vyzvú, aby prispeli k výročnému preskúmaniu stavu drogového problému Radou (pozri opatrenie 4 vyššie) Dvakrát ročne Predsedníctvo ČŠ Účinný dosah na koordináciu politiky Závery Rady Správa predsedníctva pre HDG 3. Zabezpečiť účinnú koordináciu na vnútroštátnej úrovni 6. Členské štáty, zohľadňujúc prácu EMCDDA vykonanú v rámci mechanizmov koordinácie v oblasti drog vo všetkých členských štátoch EÚ: preskúmať koordináciu protidrogovej politiky medzi ministerstvami s cieľom zabezpečiť prezentáciu koordinovaných pozícií na úrovni EÚ a také rozdelenie cieľov akčného plánu EÚ, aby sa mohli čo najúčinnejšie splniť Priebežne ČŠ Príspevky členských štátov do horizontálnej skupiny pre drogy a do ostatných pracovných skupín prepojené Správa Komisie o pokroku Správy Reitoxu o situácii v jednotlivých členských štátoch 4. Zabezpečiť účasť občianskej spoločnosti na protidrogovej politike 7. Komisia: minimálne raz ročne vyžadovať od Fóra občianskej spoločnosti pre boj proti drogám spätnú reakciu na protidrogovú politiku Priebežne Komisia Fórum zasadá minimálne raz za rok Komisia predloží horizontálnej skupine pre drogy správu o výsledkoch Správa Komisie o pokroku Správy Fóra občianskej spoločnosti pre boj proti drogám 8. Komisia: spustiť iniciatívu Európska iniciatíva na boj proti drogám vyzývajúcu organizácie občianskej spoločnosti v celej EÚ (vrátane napr. škôl, obchodných spoločností, verejných orgánov a MVO) na účasť na spoločnom rámci vytvorenom s cieľom angažovať verejnosť a prijať opatrenia v oblasti drogovej problematiky v spoločnosti Priebežne Komisia Široká podpora aliancii (Komisia) Správa o hodnotení činnosti 9. Členské štáty: zapojiť občiansku spoločnosť na všetkých vhodných úrovniach protidrogovej politiky v súlade s vnútroštátnou praxou Priebežne Komisia ČŠ Občianska spoločnosť sa zúčastňuje na vnútroštátnom dialógu Prijatý príspevok občianskej spoločnosti Správa Komisie o pokroku Správa členských štátov Komisii II. ZNÍŽENIE DOPYTU Hlavná priorita: Znížiť dopyt po drogách a zdravotné a sociálne dôsledky užívania drog prostredníctvom zlepšeného pokrytia, kvality a účinnosti služieb prevencie, liečby a znižovania škôd Cieľ Opatrenie Časový rozvrh Zodpovedná strana Ukazovateľ Nástroje hodnotenia 5. Predchádzať užívaniu drog a s tým spojeným rizikám 10. Podporovať inovácie týkajúce sa dôkazmi podložených a vyhodnotených všeobecných programov a opatrení v oblasti prevencie a systematicky ich sprístupňovať v rôznych kontextoch (napr. v prostredí mladých ľudí v centrách mládeže a v školách a v prostredí dospelých osôb na pracoviskách a vo väzeniach) s cieľom predchádzať prvému užitiu drog alebo toto užitie oddialiť. Prevencia by mala zahŕňať aj kombinované užívanie drog (kombinované užívanie nelegálnych aj legálnych látok, najmä alkoholu), ako aj riadenie motorového vozidla pod vplyvom drog Priebežne ČŠ Zvýšená dostupnosť dôkazmi podložených vyhodnotených programov a komplexných stratégií v členských štátoch vrátane tých, ktoré sa zameriavajú na prvé užívanie Prevalencia užívania drog medzi mládežou a postoj k užívaniu drog medzi vrstovníkmi Správy Reitoxu o situácii v jednotlivých členských štátoch Prieskumy ESPAD a HBSC týkajúce sa školopovinných detí 6. Predchádzať vysokorizikovému správaniu užívateľov drog – vrátane vnútrožilových užívateľov drog – prostredníctvom cielenej prevencie 11. Ďalej rozvinúť techniky kontroly, včasného odhalenia a intervencie a vykonávať efektívnu, vyhodnotenú a selektívnu prevenciu pre zraniteľné skupiny s vysokým rizikom výskytu problémového užívania drog vrátane vnútrožilového užívania drog Priebežne ČŠ Trendy v užívaní drog Analýza rizika a ochranných faktorov pri užívaní drog Zvýšená dostupnosť cielených prevenčných programov so zhodnotenými výsledkami v členských štátoch Hlavné epidemiologické ukazovatele PDU Správy Reitoxu o situácii v jednotlivých členských štátoch 12. Ďalej rozvinúť a vykonávať účinnú vyhodnotenú indikatívnu prevenciu pre špecifické vysokorizikové skupiny jednotlivcov užívajúcich drogy (aj kombinovane) poskytovaním prístupnej možnosti poradenstva, riešenia problémového správania a v prípade potreby osvetovej a podpornej práce Priebežne ČŠ Trendy v užívaní drog Analýza rizika a ochranných faktorov pri užívaní drog Zvýšená dostupnosť cielených prevenčných programov so zhodnotenými výsledkami v členských štátoch Hlavné epidemiologické ukazovatele PDU Správy Reitoxu o situácii v jednotlivých členských štátoch 7. Posilniť účinnosť protidrogovej liečby a rehabilitácie zlepšením dostupnosti, prístupnosti a kvality služieb 13. Zvýšiť účinnosť a rozšírenie dôkazmi podložených možností protidrogovej liečby zahŕňajúcich rozličné psychosociálne a farmakologické prístupy zodpovedajúce potrebám jednotlivcov užívajúcich drogy (vrátane relevantnej liečby prispôsobenej novým drogám alebo typom užívania) Priebežne ČŠ Trendy vo výsledkoch vyhľadávania liečby a retencie Zvýšená dostupnosť rôznorodej a dôkazmi podloženej liečby v členských štátoch Hlavné epidemiologické ukazovatele TDI Správy Reitoxu o situácii v jednotlivých členských štátoch 14. Poskytovať existujúce a vytvárať inovačné programy rehabilitácie a opätovného sociálneho začlenenia, ktoré majú merateľné výsledky Priebežne ČŠ Zvýšená dostupnosť a prípadne účinnosť programov rehabilitácie a opätovného začlenenia v členských štátoch Údaje o dostupnosti opätovného sociálneho začlenenia Správy Reitoxu o situácii v jednotlivých členských štátoch 15. Vo vhodných prípadoch zverejňovať poskytovanie liečebných a rehabilitačných služieb a škálu možností, ktoré tieto služby ponúkajú, na vnútroštátnej, regionálnej a miestnej úrovni pre potenciálne cieľové skupiny Priebežne ČŠ V členských štátoch zavedené informačné stratégie Verejný register dostupných služieb (napr. internetový portál) Správy Reitoxu o situácii v jednotlivých členských štátoch 16. Zvýšiť vyžívanie účinných alternatív k uväzňovaniu páchateľov užívajúcich drogy, monitorovať ich vykonávanie a ďalej ich rozvíjať Priebežne ČŠ Zvýšená dostupnosť alternatív Monitorovanie vykonávania alternatív (Komisia) 8. Posilniť kvalitu a účinnosť opatrení na zníženie dopytu po drogách, zohľadňujúc špecifické potreby jednotlivcov užívajúcich drogy vzhľadom na pohlavie, kultúrne zázemie, vek atď. 17. Vyvinúť, zaviesť a vymieňať si osvedčené usmernenia, resp. kvalitatívne normy pre prevenciu, liečbu, redukciu škôd a rehabilitačné intervencie a služby 2009 – 2012 ČŠ Komisia EMCDDA Existencia relevantných usmernení a/alebo kvalitatívnych noriem Úroveň zavedenia usmernení a/alebo noriem Správa Komisie o pokroku Správy Reitoxu o situácii v jednotlivých členských štátoch 18. Členské štáty: prieskum dostupnosti a účinnosti služieb prevencie, liečby, znižovania škôd a rehabilitácie v rámci reakcií na osobitné potreby, a to na základe metodického rámca, ktorý vypracuje Komisia s pomocou EMCDDA a ktorý bude v súlade s existujúcou metodikou 2012 ČŠ Komisia EMCDDA Vypracovanie metodického rámca prieskumu Počet členských štátov s uskutočneným prieskumom Súhrn Komisie pozostávajúci zo správ členských štátov o prieskume 19. Vyvinúť v rámci EÚ konsenzus, pokiaľ ide o minimálne kvalitatívne normy a kritériá prevencie, liečby, zníženia škôd spôsobených drogami a rehabilitačných intervencií a služieb, zohľadňujúc potreby špecifických skupín a prácu vykonanú na vnútroštátnej a medzinárodnej úrovni 2012 ČŠ Rada Komisia EMCDDA Vyvinúť konsenzus o kvalitatívnych normách a kritériách prevencie, liečby, zníženia škôd spôsobených drogami a rehabilitačných intervencií a služieb Návrh Komisie o konsenze EÚ Závery Rady 20. V prípade potreby vytvoriť služby pre menšiny vrátane napr. migrantov Priebežne ČŠ Dostupnosť príslušných služieb Správy Reitoxu o situácii v jednotlivých členských štátoch 9. Poskytnúť prístup k zdravotnej starostlivosti väzňom užívajúcim drogy s cieľom predchádzať škodlivým účinkom drog na zdravie a redukovať ich 21. Vyvinúť a vykonávať služby prevencie, liečby, zníženia škôd spôsobených drogami a rehabilitácie pre väzňov, ekvivalentné so službami dostupnými mimo väzenia. Klásť zvláštny dôraz na nadväznú starostlivosť po prepustení z väzenia Priebežne ČŠ Protidrogové politiky a intervencie vykonávané s cieľom poskytovať služby jednotlivcom užívajúcim drogy vo väzení a nadväzné opatrenia pre bývalých väzňov Redukcia zdravotných problémov súvisiacich s drogami vo väzení Správa Komisie o pokroku Správy Reitoxu o situácii v jednotlivých členských štátoch 22. Členské štáty: schváliť a zaviesť do väzenských zariadení ukazovatele na monitorovanie užívania drog, zdravotných problémov súvisiacich s užívaním drog a poskytovania služieb jednotlivcom užívajúcim drogy, vychádzajúc pritom z metodického rámca vyvinutého Komisiou – s pomocou EMCDDA, ktorý je v súlade s existujúcou metodikou, a pri zohľadnení práce zo strany UNODC (v oblasti HIV/AIDS a projektu treat.net) a WHO (zdravie vo väzniciach) Priebežne ČŠ Komisia EMCDDA Ukazovateľ na monitorovanie užívania drog, zdravotných problémov súvisiacich s užívaním drog a vytvárania a poskytovania služieb Správa o pokroku Štandardizovaný monitorovací protokol pre drogovú situáciu vo väzniciach a príslušné odpovede 10. Zabezpečiť prístup k službám v oblasti znižovania škôd spôsobených drogami s cieľom spomaliť šírenie HIV/AIDS, hepatitídy C a ostatných s drogami súvisiacich infekčných chorôb prenášaných krvou a znížiť počet úmrtí v EÚ spôsobených užívaním drog 23. Ako integrálnu súčasť znižovania dopytu po drogách poskytovať prístup k službám v oblasti znižovania škôd spôsobených drogami a škále možností, ktoré tieto služby ponúkajú, a rozšíriť ich a pri tom využívať dostupné efektívne intervencie (6) Priebežne ČŠ Komisia podá správu o pokroku Redukcia infekčných chorôb súvisiacich s užívaním drog Zníženie počtu úmrtí spôsobených užívaním drog Rozšírenie služieb v oblasti znižovania škôd spôsobených drogami Prieskum OR 2003/488/ES Komisiou Hlavný epidemiologický ukazovateľ DRID Hlavný epidemiologický ukazovateľ DRD III. ZNÍŽENIE PONUKY Hlavná priorita: Merateľné zlepšenie účinnosti presadzovania práva v oblasti drog na úrovni EÚ. Europol, Eurojust a ďalšie štruktúry EÚ: komplexne plniť príslušné úlohy, pre ktoré boli vytvorené, v záujme efektívnosti, zlučiteľnosti vnútroštátnych iniciatív v rámci EÚ, koordinácie v rámci EÚ, ako aj v záujme úspor z rozsahu Cieľ Opatrenie Časový rozvrh Zodpovedná strana Ukazovateľ Nástroje hodnotenia 11. Posilniť účinnosť spolupráce v EÚ pri presadzovaní práva v oblasti potláčania výroby drog a nezákonného obchodu s nimi 24. Zamerať sa na zločinecké organizácie a nové hrozby, využívajúc prístup založený na spravodajských informáciách [na základe metodiky Európskeho modelu kriminálneho spravodajstva (ECIM)], ktorý sa sústreďuje na zločinecké siete a trhy, ktoré predstavujú najväčšiu hrozbu Priebežne ČŠ Europol Eurojust Rada Počet zločineckých organizácií predstavujúcich vážnu hrozbu, na ktoré sa ČŠ zameriavajú, využívajúc koncepciu ECIM Počet a povaha identifikovaných nových hrozieb (ako sú nové drogy, nové prepravné trasy a metódy, nové metódy výroby) Hodnotenie hrozieb organizovanej trestnej činnosti (OCTA) (a následné závery Rady stanovujúce priority EÚ v boji proti organizovanej trestnej činnosti) 25. Multidisciplinárne operácie v oblasti presadzovania práva s účasťou Europolu a Eurojustu, ako aj polície a colnej a hraničnej stráže sa budú využívať vo väčšej miere prostredníctvom dvojstranných a viacstranných iniciatív v oblasti spolupráce, spoločných vyšetrovacích tímov (JIT) a spoločných colných operácií (JCO). Členské štáty preskúmajú, ktoré opatrenia by mohli uľahčiť a urýchliť tento proces a povzbudiť na väčšie využívanie týchto nástrojov v prípadoch zahŕňajúcich drogy Priebežne ČŠ Europol Eurojust Počet a výsledky dvojstranných a viacstranných iniciatív v oblasti spolupráce týkajúcich sa drogovej problematiky, spoločných vyšetrovacích tímov a spoločných colných operácií Počet zúčastnených ČŠ Správa Komisie o pokroku Správy členských štátov Komisii Správa posudzujúca dosiahnuté výsledky 26. Zvýšiť kvalitu spravodajských informácií poskytovaných Europolu a súvisiacim projektom, vrátane jeho analytických pracovných súborov (AWF), národnými ústredňami. Dôraz by sa mal klásť na závažnú organizovanú trestnú činnosť a spoluprácu tých členských štátov, ktoré majú najväčší dosah na ostatné trhy s drogami v EÚ 2012 ČŠ Europol Správa Europolu posudzujúca množstvo a kvalitu získaných informácií Správa Komisie o pokroku Hodnotiaca správa Europolu 27. Realizácia projektov COSPOL týkajúcich sa drogovej problematiky s osobitným dôrazom na: — zabezpečenie náležitej odbornej úrovne zasadnutí COSPOL-u, — pridanú hodnotu v zmysle riadnych spravodajských a vyšetrovacích kapacít a vhodné využívanie na tento účel už existujúcich alebo budúcich analytických pracovných súborov (AWF) 2012 ČŠ Europol Odborné znalosti členských štátov zastúpených na riadiacich zasadnutiach a úroveň zastúpenia ČŠ Správa hnacích síl COSPOL-u posudzujúca zvýšenie identifikovateľných operačných výsledkov Správa Komisie o pokroku Správy členských štátov Komisii 28. Európska policajná akadémia (EPA) (7): poskytovať relevantné vysokoodborné vzdelávanie (8) pre vyššie postavených policajtov a colníkov a pre styčných úradníkov v tretích krajinách prostredníctvom vnútroštátnych policajných akadémií Priebežne EPA ČŠ Vyvinutý učebný plán pre presadzovanie práva v oblasti drog Do ročného pracovného plánu EPA zahrnuté príslušné doplnkové vzdelávanie Počet vzdelávacích kurzov Počet vyškolených Uverejnený učebný plán Výročná správa EPA Správa Komisie o pokroku 29. Systematickejšie využívanie styčných dôstojníkov a styčných sudcov, ak to bude potrebné, v tretích krajinách na účely výmeny informácií a spravodajských informácií medzi orgánmi presadzovania práva ČŠ a Europolom, zohľadňujúc rozhodnutie Rady 2003/170/SVV z 27. februára 2003 o spoločnom využívaní styčných dôstojníkov vysielaných do zahraničia orgánmi členských štátov činnými v trestnom konaní v znení z 24. júla 2006, rozhodnutie Rady 2006/560/SVV Priebežne ČŠ Europol Eurojust Správa členských štátov, Europolu a Eurojustu o rozšírení medzinárodnej spolupráce pri operáciách presadzujúcich právo Počet operácií medzinárodnej spolupráce v oblasti presadzovania práva Správa Komisie o pokroku Hodnotiaca správa o príspevkoch ČŠ, Europolu a Eurojustu 30. Prijať a realizovať systém forenzného profilovania v rámci celej EÚ pri presadzovaní práva v súvislosti s drogami, pokiaľ ide o syntetické a prípadne aj iné drogy, založený okrem iného na skúsenostiach získaných pri projektoch ako SYNERGY a CHAIN, na štruktúre a odbornosti Europolu a Spoločného výskumného centra Komisie, na prebiehajúcich aktivitách členských štátov v oblasti presadzovania práva a na skúsenostiach získaných v tejto oblasti Priebežne ČŠ Komisia Europol Zavedený systém alebo systémy 2012: správa o pokroku (vrátane posúdenia hodnoty) 12. Rozšíriť efektívnu justičnú spoluprácu v oblasti boja proti obchodovaniu s drogami a presadzovania práva, pokiaľ ide o výrobu, obchodovanie s drogami a/alebo prekurzormi a pranie špinavých peňazí súvisiace s týmto obchodom 31. Podporiť úplné využívanie existujúcich nástrojov EÚ v súvislosti so žiadosťami o vzájomnú pomoc v trestných veciach, európskeho zatykača a sankcií vydaných súdmi ČŠ Priebežne ČŠ Komisia Eurojust Správa o najlepších postupoch a odporúčaniach Zvýšenie počtu žiadostí o vzájomnú pomoc Zvýšenie počtu európskych zatykačov Ďalšie ukazovatele, ktoré sa majú vytvoriť (pozri opatrenie 61) Posúdenie Komisie týkajúce sa rámcového rozhodnutia Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami Správa Komisie o pokroku (nové ukazovatele) 32. Členské štáty podľa potreby zvážia vytvorenie programov na ochranu svedkov a preskúmanie potenciálnej pridanej hodnoty spoločnej spolupráce v tejto oblasti 2012 ČŠ Komisia Eurojust Súčasné právne predpisy jednotlivých členských štátov Záverečná správa predsedníctva 33. Posilniť spoluprácu medzi členskými štátmi EÚ s cieľom dosiahnuť plné uplatňovanie právnych nástrojov v súvislosti so vzájomným uznávaním príkazov na konfiškáciu Priebežne ČŠ Komisia Rada Eurojust Europol Prijaté oznámenie Komisie Posúdenie zhabaných ziskov Správa Komisie o pokroku Správy ČŠ Komisii o zabavených ziskoch 34. Podporiť zriadenie účinných úradov na vymáhanie majetku v členských štátoch v súlade s rozhodnutím Rady 2007/845/SVV a ďalej podporovať členské štáty zapojené prostredníctvom siete CARIN. Podporiť vyšetrovania prostredníctvom Europolu a súvisiacich AWF Europolu Priebežne Komisia ČŠ Europol Eurojust Zvýšenie počtu podporovaných vyšetrovaní súvisiacich s vysledovaním a identifikáciou ziskov Zvýšenie počtu prípadov a hodnoty skonfiškovanej hotovosti a zisku Správa Komisie o pokroku Správa Komisie o vykonávaní rozhodnutia Rady 2007/845/SVV 13. Rýchlo a účinne reagovať na operačnej, regulačnej a politickej úrovni na nové hrozby (napr. nové drogy, nové trasy) 35. V prípade potreby zriadiť regionálne bezpečnostné platformy (napr. MAOC-N, špeciálna jednotka pre Baltské more) na boj proti novým hrozbám prostredníctvom koordinovaného operatívneho zásahu. Opatrenie je zlučiteľné s existujúcou právnou a operatívnou úpravou na úrovni EÚ a založené na posúdení špecifických hrozieb (pozri aj opatrenie 48). Nové platformy by sa mali vytvoriť bez toho, aby zdvojovali existujúce štruktúry, a tak, aby s nimi boli zlučiteľné Priebežne ČŠ Rada Europol Komisia Relatívne urýchlené zavedenie reakčných opatrení na proaktívne riešenie rizika a minimalizáciu hrozieb Zvýšenie počtu kriminálnych operácií rozkladajúcich zločinecké organizácie (zhabanie, zmena v správaní priekupníkov s drogami) Správy regionálnych bezpečnostných platforiem Hodnotiace správy dotknutých ČŠ Rade Hodnotiaca správa bezpečnostných platforiem 36. EÚ: sústrediť sa na koordinované a spoločné úsilie členských štátov a regiónov s najvyššou produkciou určitej drogy, resp. s najvyšším výskytom určitého typu nezákonného obchodu s drogami, v prípade potreby v spolupráci s Europolom Priebežne ČŠ Europol Eurojust Rada Zohľadnené operačné a strategické výsledky opatrení členských štátov Správa Komisie o pokroku Správy členských štátov Komisii 14. Znížiť výrobu a ponuku syntetických drog 37. Členské štáty: udržiavať aktívnu spoluprácu v oblasti presadzovania práva, resp. vykonávať spoločné operácie v tejto oblasti, a vymieňať si spravodajské údaje a najlepšiu prax. Optimálne využiť analytický pracovný súbor Europolu SYNERGY, jeho zložky (9) a súvisiace iniciatívy COSPOL a EJUP Priebežne ČŠ Europol Eurojust Výsledky začatých/ukončených spoločných projektov Zlikvidované výrobné zariadenia nahlásené EILCS Počet správ vypracovaných o projekte SYNERGY Správa Komisie o pokroku 15. Zredukovať zneužívanie a nezákonný obchod v EÚ/prostredníctvom EÚ s drogovými prekurzormi používanými na výrobu nelegálnych drog 38. EÚ: prijať jasný a zjednotený postoj v tejto veci na medzinárodnej úrovni a v rámci príslušných medzinárodných fór, založený na existujúcich právnych predpisoch a praxi spolupráce so súkromným sektorom efektívnou koordináciou prostredníctvom príslušných výborov Rady Priebežne Komisia Rada ČŠ Spoločná pozícia EÚ na medzinárodných fórach Správa Komisie o pokroku Správa Komisie o všetkých postupoch 39. Colné orgány a útvary kontroly hraníc: integrovať kontroly prekurzorov na strategickej úrovni, posilňujúc účinnosť riadenia kontroly hraníc prostredníctvom vykonávania systému Spoločenstva na riadenie rizika, a užšie sa koordinovať s ďalšími orgánmi presadzovania práva zapojenými do boja proti výrobe drog a obchodovaniu s nimi Priebežne ČŠ Zlepšenie kontrol prekurzorov a situácie v oblasti detekcie, zhabania a profilovania v porov s rokom 2008 Vypracovanie profilov na identifikáciu chemických prekurzorov Správa Komisie o pokroku Správa členských štátov Komisii 40. EÚ: plne podporovať medzinárodnú operatívnu spoluprácu zameranú na prevenciu zneužívania drogových prekurzorov, napr. projekty PRISM a COHESION riadené INCB. Operačná spolupráca medzi vyšetrovacími orgánmi v rámci EÚ sa podporí rámcom spolupráce EJUP a rámcom spolupráce Europol – AWF. Tento rámec spolupráce by sa mal zintenzívniť/viac používať Priebežne Komisia ČŠ Zvýšiť počet zastavených a/alebo zhabaných zásielok Správa Komisie o pokroku 41. Z pohľadu presadzovania práva a spravodajstva, EÚ a členské štáty: plne podporovať projekty Europolu súvisiace s drogami a EJUP s cieľom bojovať proti zločineckým sieťam zapojeným do obchodovania s prekurzormi Priebežne ČŠ EJUP Europol Zvýšenie počtu podávaných správ členských štátov a EJUP pre projekty Europolu o nezákonnom obchodovaní s prekurzormi Správa členských štátov a EJUP o pokroku 42. Zhodnotiť právne predpisy EÚ v oblasti kontroly prekurzorov a ich vykonávanie Priebežne Komisia ČŠ Ukončenie hodnotenia Uverejnenie správy 43. EÚ: vypracovať a využívať, podľa možností v súčinnosti s Europolom, dohody o spolupráci s krajinami identifikovanými ako hlavné zdroje základných prekurzorov na syntetické drogy Priebežne Komisia Dohody etablované Redukcia nezákonných zásielok s drogovými prekurzormi z dotknutých krajín Správa Komisie o pokroku Správa členských štátov Komisii 44. Komisia, OLAF, Europol, EJUP a COSPOL: zintenzívniť interdisciplinárnu spoluprácu s cieľom vytvoriť spoločné iniciatívy Priebežne Komisia ČŠ/EJUP Europol Počet interdisciplinárnych stretnutí/vytvorených spoločných iniciatív Správa Komisie o pokroku IV. MEDZINÁRODNÁ SPOLUPRÁCA Hlavná priorita: Zvýšiť účinnosť spolupráce EÚ s tretími krajinami a medzinárodnými organizáciami v oblasti boja proti drogám prostredníctvom užšej koordinácie politík v rámci EÚ. Presadzovať konzistentnú prezentáciu vyváženého európskeho prístupu k problému s drogami v celosvetovom meradle Cieľ Opatrenie Časový rozvrh Zodpovedná strana Ukazovateľ Nástroj hodnotenia 16. Systematicky zahŕňať otázky protidrogovej politiky EÚ do vzťahov s tretími krajinami, resp. regiónmi, aj v rámci širšej rozvojovej a bezpečnostnej agendy. Uskutočňovať to na základe strategického plánovania a koordinácie medzi všetkými dotknutými stranami 45. Zabezpečiť, aby vzťahy EÚ s tretími krajinami odzrkadľovali ciele protidrogovej stratégie EÚ a akčných plánov Priebežne ČŠ Komisia Priority protidrogovej politiky čoraz silnejšie odrážané vo vzťahoch s tretími krajinami Dohody, strategické dokumenty, akčné plány atď. Správa Komisie o pokroku 46. Zvýšiť účinnosť existujúcich protidrogových rámcov, napr. mechanizmus spolupráce a koordinácie medzi EÚ, Latinskou Amerikou a Karibskou oblasťou, špecifický dialóg medzi EÚ a Andským spoločenstvom a „drogových trojok“ s tretími krajinami a regiónmi, a to určením špecifických oblastí spolupráce a zriadením ukazovateľov výsledkov Priebežne Rada Komisia Iniciatívy spolupráce zavedené a vykonávané Správa Komisie o pokroku 47. V súlade s politickými rozhodnutiami a stratégiami EÚ a s pomocou členských štátov a programov pomoci ES riešiť otázky súvisiace s drogami v producentských krajinách a v krajinách pozdĺž (vznikajúcich) priekupníckych trás, ako je západná Afrika, prostredníctvom projektov zameraných na zníženie dopytu po drogách a ich ponuky, vrátane opatrení na alternatívny rozvoj, a na prevenciu zneužívania chemických prekurzorov. Pomoc sa v prípade potreby koordinuje s protidrogovými akčnými plánmi medzi EÚ a tretími krajinami a regiónmi (pozri opatrenia 51 a 60) Priebežne Komisia ČŠ Priority protidrogovej politiky odrazené vo financovaných projektoch Financované projekty odrážajú vyváženosť medzi znižovaním dopytu a ponuky Vytvorené synergie medzi členskými štátmi a programami financovania ES Správa Komisie o pokroku 48. Prehĺbiť spoluprácu medzi regiónmi a v rámci regiónov pri znižovaní dopytu po drogách a ich ponuky v tretích krajinách s pomocou členských štátov a programov financovania ES, napr. nástroja financovania rozvojovej spolupráce a Európskeho rozvojového fondu, nástroja stability a nástroja európskeho susedstva a partnerstva Priebežne Komisia ČŠ Zavedené a vykonávané nové iniciatívy vnútroregionálnej spolupráce Vytvorené synergie medzi členskými štátmi a programami financovania ES Zvýšenie počtu financovaných projektov aj celkového rozpočtu na ne Správa Komisie o pokroku 49. V záujme koordinácie zaviesť monitorovacie mechanizmy, pokiaľ ide o pomoc ES poskytovanú tretím krajinám v súvislosti s drogami Ročne Rada ČŠ Komisia Mechanizmy zavedené Výročné správy týchto mechanizmov Prehľad projektov ES a členských štátov, ktoré súvisia s drogami, v tretích krajinách Správa Komisie o pokroku 50. Uskutočniť prieskum rozsahu a výsledkov projektov ES súvisiacich s drogami v tretích krajinách 2010 Komisia Prieskum uskutočnený Uverejnenie správy Komisie o prieskume 51. Aktualizovať a vykonávať protidrogové akčné plány EÚ pre stredoázijské republiky (10); Latinskú Ameriku a karibskú oblasť (11) a západný Balkán a kandidátske krajiny (12) Priebežne ČŠ Komisia Určené priority Úroveň vykonávania akčných plánov Správa Komisie o pokroku 52. Využívať konzultačný mechanizmus Dublinskej skupiny a pokračovať v aktívnom dialógu s tretími krajinami na účely vykonávania odporúčaní Dublinskej miniskupiny Priebežne ČŠ Komisia Dublinská skupina Počet vykonaných odporúčaní Dublinskej skupiny Správy Dublinskej skupiny 17. Podporovať a vykonávať prístup EÚ k alternatívnemu rozvoju (ako sa vymedzuje v dokumente 9597/06 CORDROGUE 44 a UNODC/CND/2008/WG.3/CRP.4) v spolupráci s tretími krajinami a pri zohľadnení otázky ľudských práv, ľudskej bezpečnosti a osobitných rámcových podmienok 53. Zintenzívniť finančnú podporu vykonávaniu projektov a programov alternatívneho rozvoja, pričom sa zabezpečí, aby boli intervencie riadne zoradené a rozvojová pomoc nebola podmienená obmedzením pestovania nelegálnych drog a finančnými iniciatívami na prevenciu pestovania nelegálnych drog Priebežne ČŠ Komisia Počet projektov a programov financovaných v súlade s prístupom EÚ k alternatívnemu rozvoju (9598/06 CORDROGUE 44 a UNODC/CND/2008/WG.3/CRP.4) Zaznamenané zníženie v pestovaní nelegálnych drog a zvýšenie sociálneho a hospodárskeho rozvoja na úrovni primárnych zainteresovaných subjektov (13) v tretích krajinách, podporované z finančných prostriedkov EÚ (Projekty/programy) dohody Interný projekt a monitorovanie programu a systém hodnotenia a správy Vnútroštátne štatistiky tretích krajín Správa členských štátov Komisii 54. Zahrnúť alternatívny rozvoj do širšieho rozvojového programu členských štátov a povzbudzovať tretie krajiny na začlenenie alternatívneho rozvoja do svojich vnútroštátnych politík Priebežne ČŠ Komisia Vnútroštátne politiky, stratégie a akčné plány vzťahujúce sa na drogovú problematiku Stratégie na znižovanie chudoby (PRSP), stratégie na pomoc krajinám (CAS), národné rozvojové stratégie, (národné) akčné plány Správa členských štátov Komisii 55. Prispievať k iniciatívam v oblasti drog, ktorých cieľom je znížiť chudobu, konflikty a zraniteľnosť podporou legálneho, životaschopného a udržateľného živobytia Priebežne ČŠ Komisia Počet podporených činností Vplyv podporených iniciatív na udržateľnosť systémov legálneho živobytia: — zvýšená potravinová bezpečnosť a zvýšené príjmy chudobného obyvateľstva, — zlepšený prístup chudobného obyvateľstva k sociálnej a výrobnej infraštruktúre Počet hodnotených projektov, ktoré mali pozitívny dosah Iniciatívy Správa členských štátov Komisii Interný projekt a monitorovanie programu a systém hodnotenia a správy Základné prehľady vykonané WHO, WFP, FAO 18. Posilniť koordináciu EÚ v multilaterálnom kontexte a presadzovať integrovaný a vyvážený prístup 56. Zabezpečiť lepšiu koordináciu a nadväznosť medzi horizontálnou pracovnou skupinou pre drogy a delegáciami členských štátov v Komisii OSN pre narkotické látky (CND), a to i prostredníctvom vhodného spoločného znášania povinností členskými štátmi na podnet predsedníctva 2009 Rada predsedníctvo ČŠ Koordinácia medzi zastúpeniami vo Viedni a horizontálnou pracovnou skupinou pre drogy posilnená Správa Komisie o pokroku 57. Pripraviť, koordinovať a prijať v CND spoločné pozície a spoločné rezolúcie EÚ Priebežne Predsedníctvo ČŠ Komisia Rada Počet spoločných rezolúcií EÚ Spoločné pozície EÚ podporené ďalšími regiónmi Správa Komisie o pokroku Ukazovateľ konvergencie (9099/05 CORDROGUE 27) 58. Prezentovať v skupine na vysokej úrovni na 52. zasadnutí CND pozíciu EÚ, pokiaľ ide o hodnotenie a nadväzné opatrenia na rezolúciu z mimoriadneho zasadnutia Valného zhromaždenia OSN v roku 1998 (14), reflektujúc na základné zásady protidrogovej politiky EÚ 2009 Rada ČŠ Komisia Vloženie pozícií EÚ do politickej deklarácie OSN Správa Komisie o pokroku 59. Koordinovať aktivity s inými medzinárodnými fórami alebo programami, najmä UNODC, skupinou Pompidou, WHO, UNAIDS, WCO a Interpolom Priebežne ČŠ Komisia Pravidelné vzájomné informovanie o aktivitách na vhodných fórach, najmä zasadnutiach HDG Posilnená koordinácia Správa Komisie o pokroku 19. Podporovať kandidátske krajiny a krajiny zúčastňujúce sa na procese stabilizácie a pridruženia 60. Poskytnúť týmto krajinám nevyhnutnú technickú a inú pomoc s cieľom oboznámiť ich s acquis EÚ v oblasti drog a pomôcť im pri uskutočňovaní požadovaných opatrení vrátane opatrení prijatých v protidrogovom akčnom pláne s krajinami západného Balkánu (15) Priebežne ČŠ Komisia Rada EMCDDA Europol Krajiny sa približujú k súladu s acquis EÚ Počet a kvalita zavŕšených projektov Pokrok v dialógu a/alebo spolupráci s príslušnými agentúrami EÚ Úroveň vykonávania akčných plánov Správa Komisie o pokroku Správy o jednotlivých krajinách 20. Skvalitniť spoluprácu s krajinami európskej susedskej politiky 61. Zlepšiť dialóg o drogách s krajinami európskej susedskej politiky v bilaterálnom alebo regionálnom kontexte, najmä cez existujúce podvýbory Priebežne ČŠ Komisia Efektívny výsledok dialógu Správa Komisie o pokroku 62. Komisia: povzbudiť tieto krajiny, aby využívali nástroj európskeho susedstva a partnerstva na vykonávanie tých častí akčných plánov európskej susedskej politiky, ktoré sa týkajú drog Priebežne Komisia Počet projektov týkajúcich sa drog, vykonávaných v rámci nástroja európskeho susedstva a partnerstva Správa Komisie o pokroku V. INFORMOVANOSŤ, VÝSKUM A HODNOTENIE Hlavná priorita: Zlepšiť pochopenie všetkých aspektov problematiky užívania drog s cieľom rozšíriť vedomostnú základňu verejnej politiky, zvýšiť medzi občanmi povedomie o sociálnych a zdravotných dôsledkoch užívania drog a vykonávať výskum Cieľ Opatrenie Časový rozvrh Zodpovedná strana Ukazovateľ Nástroje hodnotenia 21. Rozšíriť vedomostnú základňu v oblasti drog presadzovaním výskumu 63. Rada a Komisia: — určiť budúce priority výskumu v EÚ v oblasti nelegálnych drog a mechanizmy potrebné na získanie nových vedomostí, — vyvinúť nové prístupy a technológie, — posilniť výskumné spôsobilosti prostredníctvom rozvoja a špecifikácie ich strategického riadenia a prijať kroky na zlepšenie spolupráce v EÚ 2009 ČŠ Komisia EMCDDA Rada Priority výskumu stanovené Mechanizmy určené a zavedené Návrh Komisie o výskume v EÚ Závery Rady 22. Zabezpečiť výmenu presných a politicky relevantných informácií z oblasti nelegálnych drog 64. Členské štáty: poskytovať vnútroštátnym kontaktným miestam siete Reitox (16) potrebné zdroje na účely plnenia záväzkov a noriem kvality vyplývajúcich z členstva EMCDDA. Vnútroštátne kontaktné miesta: prispievať do EMCDDA na základe výročných dohôd a s náležitou podporou EMCDDA Priebežne ČŠ EMCDDA Výmena údajov požadovaných na účely monitorovania a hodnotenia Úroveň financovania siete Reitox a ostatné zdroje zodpovedajú požiadavkám Vnútroštátne kontaktné miesta prispievajú podľa dohodnutých štandardov Výročná správa EMCDDA o spôsobilostiach vnútroštátnych kontaktných miest Správy Reitoxu o situácii v jednotlivých členských štátoch 23. Ďalej vyvíjať nástroje na monitorovanie situácie s drogami a účinnosti príslušných reakcií 65. Ďalej zlepšovať a v plnej miere uplatňovať päť kľúčových epidemiologických ukazovateľov EMCDDA a vyvíjať nové ukazovatele a opatrenia na znižovanie dopytu po drogách 2012 ČŠ EMCDDA Komisia Zlepšenie dodržiavania implementačných kritérií pre kľúčové ukazovatele členskými štátmi Zlepšenie, pokiaľ ide o ukazovatele dopytu po liečbe a problémového užívania (17) Ukazovatele/opatrenia týkajúce sa rehabilitácie a reintegrácie Opatrenia na zníženie dopytu po drogách Počet členských štátov, ktoré v plnej miere uplatnili ukazovatele dopytu po liečbe Správa EMCDDA o plnení Dokument útvarov Komisie o údajoch súvisiacich s drogami 66. Uskutočniť vedeckú štúdiu na hodnotenie využívania internetu ako nástroja v súvislosti s nelegálnym obchodovaním s drogami a analyzovať, ktoré vnútroštátne, európske a/alebo medzinárodné opatrenia môžu byť v boji proti nemu účinné 2010 ČŠ Komisia Výsledky vedeckej štúdie Správa Komisie o štúdii 67. Vypracovať kľúčové ukazovatele na zhromažďovanie politicky relevantných údajov o trestnej činnosti súvisiacej s drogami, nelegálnom pestovaní, trhu s drogami a intervenciách na zníženie ponuky a vypracovať stratégiu na ich zhromažďovanie Priebežne Komisia EMCDDA Europol ČŠ Identifikované kľúčové ukazovatele Vypracovanie stratégie na vykonávanie Dokument útvarov Komisie o údajoch súvisiacich s drogami 68. Vyvinúť analytické nástroje na lepšie posúdenie účinnosti a vplyvu protidrogovej politiky (napr. modelové nástroje hodnotenia, ukazovatele efektívnosti politiky, analýza verejných výdavkov atď.) 2010 Komisia EMCDDA ČŠ Analytické nástroje vyvinuté Presnejšia analýza drogovej problematiky Štúdie Komisie EMCDDA 69. Posúdiť fungovanie rozhodnutia Rady 2005/387/SVV o výmene informácií, hodnotení rizika a kontrole nových psychoaktívnych látok a v prípade potreby ho zmeniť a doplniť 2010 Komisia Rada EMCDDA Europol EMEA Vykonanie posudzovania Navrhnutá prípadná zmena a doplnenie Hodnotiaca správa 24. Zabezpečiť priebežné hodnotenie protidrogovej politiky 70. Členské štáty: pravidelne alebo priebežne hodnotiť a aktualizovať vnútroštátne protidrogové politiky Priebežne ČŠ Počet krajín, ktoré posúdili protidrogové politiky Uverejnenie hodnotiacich správ ČŠ 71. Predložiť Rade a Európskemu parlamentu výročnú správu o pokroku vo vykonávaní akčného plánu a v prípade potreby, resp. v nevyhnutných prípadoch predložiť adaptované/vylepšené ukazovatele a mechanizmy podávania správ pri monitorovaní a hodnotení Ročne Komisia EMCDDA Europol ČŠ Rada Výročná správa o pokroku predložená Dostupnosť príslušných ukazovateľov Správa Komisie o pokroku 72. Dať si vypracovať externé nezávislé posúdenie vykonávania Protidrogovej stratégie EÚ na obdobie rokov 2005 – 2012 a akčného plánu EÚ na boj proti drogám na obdobie rokov 2009 – 2012 a s nadväznými opatreniami začínať až po uplynutí obdobia reflexie 2012 Komisia Rada ČŠ Posúdenie úspechu jednotlivých opatrení Je známy vplyv na celkovú drogovú problematiku Uverejnenie externej hodnotiacej správy

(1) Dokument 15074/04 CORDROGUE 77 SAN 187 ENFOPOL 187 RELEX 564.

(2) Ú. v. EÚ C 168, 8.7.2005, s. 1.

(3) Pracovný dokument Komisie – Správa o záverečnom hodnotení akčného plánu EÚ na boj proti drogám (2005 – 2008) (dokument 13407/08 ADD 3).

(4) Výročná správa centra EMCDDA za rok 2007.

(5) Medzi tieto pracovné skupiny Rady patrí: pracovná skupina pre policajnú spoluprácu, pracovná skupina pre colnú spoluprácu, multidisciplinárna skupina pre boj proti organizovanej trestnej činnosti, pracovná skupina pre zdravie, pracovné skupiny pre vonkajšie vzťahy a pracovná skupina pre hospodárske otázky.

(6) Toto opatrenie vychádza z odporúčania Rady 2003/488/ES o prevencii a znižovaní zdravotnej ujmy súvisiacej s drogovou závislosťou.

(7) Európska policajná akadémia; rozhodnutie Rady 2005/681/SVV.

(8) Vrátane likvidácie nezákonných drogových laboratórií.

(9) Projekt Synergy zahŕňa analytický pracovný súbor (AWF), systém Europolu na porovnávanie nezákonných laboratórií (EILCS) a systém Ecstasy Logo System včlenený do všeobecného systému Europolu na konfiškáciu syntetických drog (ESDSS).

(10) Dokument 12353/02 CORDROGUE 78 CODRO 1 NIS 107.

(11) Dokument 7163/1/99 REV 1 CORDROGUE 19 CODRO 2; vyhlásenie z Port of Spain – 10451/07 CORDROGUE 34 COLAT 9 AMLAT 54.

(12) Dokument 5062/2/03 REV 2 CORDROGUE 3 COWEB 76 + COR 1.

(13) Dokument 13501/1/08 REV 1 CORDROGUE 71 UD 172, príloha III.

(14) Politické vyhlásenie (rezolúcia S-20/2, príloha) z 20. mimoriadneho zasadnutia Valného zhromaždenia OSN.

(15) Dokument 5062/2/03 REV 2 CORDROGUE 3 COWEB 76 + COR 1.

(16) Réseau Européen d'Information sur les Drogues et les Toxicomanies (Európska informačná sieť o drogách a drogovej závislosti).

(17) Ukazovateľ EMCDDA sa má zosúladiť s relevantnými kritériami verejného zdravia (ako napr. intenzita užívania a dôsledky pre zdravie) vrátane klasifikácií (DSM-V/ICD-10).